CELEX: 52015PC0197
Language: lv
Date: 2015-05-11
Title: Priekšlikums PADOMES LĒMUMS par Savienības nostāju, kura ieņemama Tirdzniecības un ilgtspējīgas attīstības apakškomitejā, kas izveidota ar Asociācijas nolīgumu starp Eiropas Savienību un Eiropas Atomenerģijas kopienu un to dalībvalstīm, no vienas puses, un Moldovas Republiku, no otras puses

EIROPAS
                         KOMISIJA
                                                 Briselē, 11.5.2015.
                                                 COM(2015) 197 final
                                                 2015/0102 (NLE)
                                     Priekšlikums
                                PADOMES LĒMUMS
    par Savienības nostāju, kura ieņemama Tirdzniecības un ilgtspējīgas attīstības
   apakškomitejā, kas izveidota ar Asociācijas nolīgumu starp Eiropas Savienību un
   Eiropas Atomenerģijas kopienu un to dalībvalstīm, no vienas puses, un Moldovas
                              Republiku, no otras puses
LV                                                                                 LV
 ---pagebreak---                                       PASKAIDROJUMA RAKSTS
   1.        PRIEKŠLIKUMA KONTEKSTS
   Pievienotais priekšlikums ir juridisks instruments Savienības nostājas apstiprināšanai, kura
   ieņemama Tirdzniecības un ilgtspējīgas attīstības apakškomitejā, kas izveidota ar Asociācijas
   nolīgumu starp Eiropas Savienību un Eiropas Atomenerģijas kopienu un to dalībvalstīm, no
   vienas puses, un Moldovas Republiku, no otras puses (“nolīgums”), par attiecīgi
   Tirdzniecības un ilgtspējīgas attīstības apakškomitejas reglamenta un to personu saraksta
   pieņemšanu, kuras vēlas un spēj darboties kā eksperti ekspertu grupā tirdzniecības un
   ilgtspējīgas attīstības jomā.
   Padome 2014. gada 16. jūnijā pieņēma lēmumu1 par to, lai Eiropas Savienības, Eiropas
   Atomenerģijas kopienas un to dalībvalstu vārdā parakstītu un provizoriski piemērotu
   atsevišķus nolīguma noteikumus, tostarp tā daļu par padziļinātu un visaptverošu brīvās
   tirdzniecības zonu (DCFTA). Pēc tam nolīgums tika parakstīts Briselē 2014. gada 27. jūnijā.
   Moldovas Republika nolīgumu ratificēja 2014. gada 2. jūlijā un līdztekus Eiropas Savienībai
   vēl tajā pašā mēnesī pabeidza attiecīgās paziņošanas procedūras. Līdz ar to saskaņā ar
   nolīguma 464. pantu atsevišķus tā noteikumus (kas paredzēti Padomes Lēmuma 2014/492/ES
   3. pantā) no 2014. gada 1. septembra līdz to ratificēšanai ES dalībvalstīs piemēro provizoriski.
   Ar nolīgumu tika izveidota īpaša Tirdzniecības un ilgtspējīgas attīstības apakškomiteja, kas
   uzrauga DCFTA tirdzniecības un ilgtspējīgas attīstības nodaļas īstenošanu. Saskaņā ar
   nolīguma 376. pantu apakškomitejai ir jāpieņem savs reglaments. Turklāt saskaņā ar nolīguma
   379. pantu apakškomitejai savā pirmajā sanāksmē ir jāpieņem to personu saraksts, kas
   darbosies kā eksperti ekspertu grupā tirdzniecības un ilgtspējīgas attīstības jomā. Plānots, ka
   minētās apakškomitejas pirmā sanāksme notiks 2015. gada jūnijā – jūlijā.
   2.        SARUNU REZULTĀTI
   Saskaņā ar nolīguma 376. pantu starp Komisiju, kas rīkojas Savienības vārdā, un Moldovas
   Republikas valdību notika sarunas par Tirdzniecības un ilgtspējīgas attīstības apakškomitejas
   reglamentu. Reglamenta projektā pausts nodoms paļauties uz Asociācijas komitejas pieņemto
   reglamentu.
   Turklāt saskaņā ar nolīguma 379. pantu starp Komisiju, kas rīkojas Savienības vārdā, un
   Moldovas Republikas valdību notika sarunas par to personu sarakstu, kuras vēlas un spēj
   darboties kā eksperti ekspertu grupā tirdzniecības un ilgtspējīgas attīstības jomā. Saraksts ir
   jāpieņem apakškomitejas pirmajā sanāksmē. Sarakstā paredzēti septiņi ES ekspertu kandidāti,
   pieci Moldovas Republikas ekspertu kandidāti un pieci trešo valstu valstspiederīgie,
   priekšsēdētāja kandidāti.
   3.        PRIEKŠLIKUMA JURIDISKIE ASPEKTI
   Komitejās vai apakškomitejās, kas izveidotas ar Asociācijas nolīgumu starp ES un Moldovas
   Republiku, Savienības ieņemamās nostājas apstiprināšanas juridiskais pamats ir Līgums par
   Eiropas Savienības darbību un jo īpaši tā 207. panta 4. punkts saistībā ar 218. panta 9. punktu.
   Ņemot vērā iepriekš minētos sarunu rezultātus un pamatojoties uz LESD 207. panta 4. punktu
   un 218. panta 9. punktu, Eiropas Komisija ierosina Padomei pieņemt lēmumu, ar ko apstiprina
   1
           OV L 260, 30.8.2014., 1. lpp.
LV                                                2                                                 LV
 ---pagebreak---    Savienības nostāju, kura ieņemama ES un Moldovas Republikas Tirdzniecības un ilgtspējīgas
   attīstības apakškomitejā.
LV                                           3                                               LV
 ---pagebreak---                                                                2015/0102 (NLE)
                                                  Priekšlikums
                                            PADOMES LĒMUMS
         par Savienības nostāju, kura ieņemama Tirdzniecības un ilgtspējīgas attīstības
       apakškomitejā, kas izveidota ar Asociācijas nolīgumu starp Eiropas Savienību un
       Eiropas Atomenerģijas kopienu un to dalībvalstīm, no vienas puses, un Moldovas
                                          Republiku, no otras puses
   EIROPAS SAVIENĪBAS PADOME,
   ņemot vērā Līgumu par Eiropas Savienības darbību un jo īpaši tā 207. panta 4. punkta pirmo
   daļu saistībā ar 218. panta 9. punktu,
   ņemot vērā Eiropas Komisijas priekšlikumu,
   tā kā:
   (1)     Asociācijas nolīguma starp Eiropas Savienību un Eiropas Atomenerģijas kopienu un to
           dalībvalstīm, no vienas puses, un Moldovas Republiku, no otras puses (“nolīgums”)
           464. panta 3. un 4. punktā ir paredzēts, ka atsevišķas nolīguma daļas tiek piemērotas
           provizoriski.
   (2)     Padomes 2014. gada 16. jūnija Lēmuma 2014/492/ES2 3. pantā ir norādīti konkrēti
           nolīguma noteikumi, kurus piemēro provizoriski, tostarp noteikumi par Tirdzniecības
           un ilgtspējīgas attīstības apakškomitejas izveidi un darbību un noteikumi par
           tirdzniecību un ilgtspējīgu attīstību.
   (3)     Nolīguma 376. panta 3. punktā ir noteikts, ka Tirdzniecības un ilgtspējīgas attīstības
           apakškomiteja pieņem savu reglamentu.
   (4)     Nolīguma 379. panta 3. punktā ir noteikts, ka Tirdzniecības un ilgtspējīgas attīstības
           apakškomiteja savā pirmajā sanāksmē vienojas par to personu sarakstu, kuras vēlas un
           spēj darboties kā eksperti ekspertu grupā tirdzniecības un ilgtspējīgas attīstības jomā.
   (5)     Tāpēc ir lietderīgi noteikt Savienības nostāju attiecībā uz Tirdzniecības un ilgtspējīgas
           attīstības apakškomitejas reglamentu un to personu sarakstu, kuras vēlas un spēj
           darboties kā eksperti ekspertu grupā tirdzniecības un ilgtspējīgas attīstības jomā,
   IR PIEŅĒMUSI ŠO LĒMUMU.
                                                     1. pants
   1.        Nostāja, kas Savienībai ir jāieņem Tirdzniecības un ilgtspējīgas attīstības
             apakškomitejā, kas izveidota ar 376. pantu Asociācijas nolīgumā starp Eiropas
             Savienību un Eiropas Atomenerģijas kopienu un to dalībvalstīm, no vienas puses, un
             Moldovas Republiku, no otras puses, attiecībā uz Tirdzniecības un ilgtspējīgas
             attīstības apakškomitejas reglamenta un to personu saraksta pieņemšanu, kuras vēlas
   2
           Padomes 2014. gada 16. jūnija Lēmums par to, lai Eiropas Savienības vārdā parakstītu un provizoriski
           piemērotu Asociācijas nolīgumu starp Eiropas Savienību un Eiropas Atomenerģijas kopienu un to
           dalībvalstīm, no vienas puses, un Moldovas Republiku, no otras puses (OV L 260, 30.8.2014., 1. lpp.).
LV                                                       4                                                       LV
 ---pagebreak---             un spēj darboties kā eksperti ekspertu grupā tirdzniecības un ilgtspējīgas attīstības
            jomā, ir balstīta uz minētās apakškomitejas lēmumu projektiem, kas pievienoti šim
            lēmumam.
   2.       Savienības pārstāvji Tirdzniecības un ilgtspējīgas attīstības apakškomitejā bez
            Padomes papildu lēmuma var vienoties par nelielām izmaiņām lēmumu projektos.
                                              2. pants
   Šis lēmums stājas spēkā tā pieņemšanas dienā.
   Briselē,
                                               Padomes vārdā —
                                               priekšsēdētājs
LV                                                5                                               LV
 ---documentbreak---                          EIROPAS
                         KOMISIJA
                                                 Briselē, 11.5.2015.
                                                 COM(2015) 197 final
                                                 ANNEX 1
                                     PIELIKUMI
                                     dokumentam
                            Priekšlikums Padomes lēmums
    par Savienības nostāju, kura ieņemama Tirdzniecības un ilgtspējīgas attīstības
   apakškomitejā, kas izveidota ar Asociācijas nolīgumu starp Eiropas Savienību un
   Eiropas Atomenerģijas kopienu un to dalībvalstīm, no vienas puses, un Moldovas
                              Republiku, no otras puses
LV                                                                                 LV
 ---pagebreak---                                               PIELIKUMS
                                               PROJEKTS
          ES UN MOLDOVAS REPUBLIKAS TIRDZNIECĪBAS UN ILGTSPĒJĪGAS
                    ATTĪSTĪBAS APAKŠKOMITEJAS LĒMUMS Nr. 1/2015
                                             (2015. gada …),
                                      ar ko pieņem tās reglamentu
   ES UN MOLDOVAS REPUBLIKAS TIRDZNIECĪBAS UN ILGTSPĒJĪGAS ATTĪSTĪBAS
   APAKŠKOMITEJA,
   ņemot vērā Asociācijas nolīgumu starp Eiropas Savienību un Eiropas Atomenerģijas kopienu
   un to dalībvalstīm, no vienas puses, un Moldovas Republiku, no otras puses (“nolīgums”), un
   jo īpaši tā 376. pantu,
   tā kā:
   (1)     Saskaņā ar nolīguma 464. pantu atsevišķas tā daļas no 2014. gada 1. septembra
           piemēro provizoriski.
   (2)     Nolīguma 376. panta 3. punktā ir noteikts, ka Tirdzniecības un ilgtspējīgas attīstības
           apakškomitejas sanāksmes notiek, lai pārraudzītu nolīguma 13. nodaļas (Tirdzniecība
           un ilgtspējīga attīstība) īstenošanu.
   (3)     Nolīguma 376. panta 3. punktā ir noteikts, ka Tirdzniecības un ilgtspējīgas attīstības
           apakškomiteja pieņem savu reglamentu,
   IR NOLĒMUSI ŠĀDI.
                                                 1. pants
   Ar šo tiek pieņemts Tirdzniecības un ilgtspējīgas attīstības apakškomitejas reglaments, kas
   izklāstīts papildinājumā.
                                                 2. pants
   Šis lēmums stājas spēkā tā pieņemšanas dienā.
   [Vieta, datums]
                                                       Tirdzniecības un ilgtspējīgas   attīstības
                                                       apakškomitejas vārdā –
                                                       priekšsēdētājs
LV                                                   2                                            LV
 ---pagebreak---                                                                                     Papildinājums
          ES un Moldovas Republikas Tirdzniecības un ilgtspējīgas attīstības
                                    apakškomitejas reglaments
                                                 1. pants
                                          Vispārīgi noteikumi
   1.        Tirdzniecības un ilgtspējīgas attīstības apakškomiteja, kas izveidota saskaņā ar
             376. pantu Asociācijas nolīgumā starp Eiropas Savienību un Eiropas Atomenerģijas
             kopienu un to dalībvalstīm, no vienas puses, un Moldovas Republiku, no otras puses
             (“nolīgums”), palīdz pildīt pienākumus nolīguma 438. panta 4. punktā minētajai
             Asociācijas komitejai īpašā sastāvā tirdzniecības jautājumu risināšanai.
   2.        Tirdzniecības un ilgtspējīgas attīstības apakškomiteja veic funkcijas, kas noteiktas V
             sadaļas (Tirdzniecība un ar tirdzniecību saistīti jautājumi) 13. nodaļā (Tirdzniecība
             un ilgtspējīga attīstība).
   3.        Tirdzniecības un ilgtspējīgas attīstības apakškomitejā ir Eiropas Komisijas un
             Moldovas Republikas pārstāvji, kas ir atbildīgi par tirdzniecības un ilgtspējīgas
             attīstības jautājumiem.
   4.        Eiropas Komisijas pārstāvis vai Moldovas Republikas pārstāvis, kas ir atbildīgs par
             tirdzniecības un ilgtspējīgas attīstības jautājumiem, saskaņā ar 2. pantu darbojas
             Tirdzniecības un ilgtspējīgas attīstības apakškomitejas priekšsēdētāja statusā.
   5.        Šajā reglamentā terminu “puses” definē, kā paredzēts nolīguma 461. pantā.
                                                 2. pants
                                            Īpaši noteikumi
   1.        Ja vien šajā reglamentā nav noteikts citādi, piemēro ES un Moldovas Republikas
             Asociācijas komitejas reglamenta 2. līdz 14. pantu.
   2.        Atsauces uz Asociācijas padomi lasa kā atsauces uz Asociācijas komiteju īpašā
             sastāvā tirdzniecības jautājumu risināšanai. Atsauces uz Asociācijas komiteju vai
             Asociācijas komiteju īpašā sastāvā tirdzniecības jautājumu risināšanai lasa kā
             atsauces uz Tirdzniecības un ilgtspējīgas attīstības apakškomiteju.
                                                 3. pants
                                               Sanāksmes
   Tirdzniecības un ilgtspējīgas attīstības apakškomitejas sanāksmes notiek pēc vajadzības. Pušu
   mērķis ir organizēt sanāksmi vienu reizi gadā.
                                                 4. pants
                                         Reglamenta grozījumi
   Šo reglamentu var grozīt ar ES un Moldovas Republikas Tirdzniecības un ilgtspējīgas
   attīstības apakškomitejas lēmumu saskaņā ar nolīguma 376. pantu.
LV                                                   3                                              LV
 ---pagebreak---                                              PROJEKTS
          ES UN MOLDOVAS REPUBLIKAS TIRDZNIECĪBAS UN ILGTSPĒJĪGAS
                    ATTĪSTĪBAS APAKŠKOMITEJAS LĒMUMS Nr. 2/2015
                                           (2015. gada …),
              ar ko pieņem tirdzniecības un ilgtspējīgas attīstības ekspertu sarakstu
   ES UN MOLDOVAS REPUBLIKAS TIRDZNIECĪBAS UN ILGTSPĒJĪGAS ATTĪSTĪBAS
   APAKŠKOMITEJA,
   ņemot vērā Asociācijas nolīgumu starp Eiropas Savienību un Eiropas Atomenerģijas kopienu
   un to dalībvalstīm, no vienas puses, un Moldovas Republiku, no otras puses (“nolīgums”), un
   jo īpaši tā 379. pantu,
   tā kā:
   (1)     Saskaņā ar nolīguma 464. pantu atsevišķas tā daļas no 2014. gada 1. septembra
           piemēro provizoriski.
   (2)     Nolīguma 379. panta 3. punktā ir noteikts, ka Tirdzniecības un ilgtspējīgas attīstības
           apakškomiteja izveido sarakstu, iekļaujot vismaz 15 personas, kuras vēlas un spēj
           darboties kā eksperti ekspertu grupā,
   IR NOLĒMUSI ŠĀDI.
                                               1. pants
   To personu saraksts, kuras vēlas un spēj darboties kā eksperti ekspertu grupā nolīguma 379.
   panta nolūkā, ir iekļauts šā lēmuma papildinājumā.
                                               2. pants
   Šis lēmums stājas spēkā tā pieņemšanas dienā.
   [Vieta, datums]
                                                     Tirdzniecības un ilgtspējīgas     attīstības
                                                     apakškomitejas vārdā –
                                                     priekšsēdētājs
LV                                                 4                                              LV
 ---pagebreak---                                                           Papildinājums
       TIRDZNIECĪBAS UN ILGTSPĒJĪGAS ATTĪSTĪBAS EKSPERTU SARAKSTS
   Moldovas Republikas ierosinātie eksperti
   1.      Iurie BEJAN
   2.      Maria Ion NEDEALCOV
   3.      Alexandru STRATAN
   4.      Dorin JOSANU
   5.      Nicolae SADOVEI
   ES ierosinātie eksperti
   1.      Eddy LAURIJSSEN
   2.      Jorge CARDONA
   3.      Karin LUKAS
   4.      Hélène RUIZ FABRI
   5.      Laurence BOISSON DE CHAZOURNES
   6.      Geert VAN CALSTER
   7.      Joost PAUWELYN
   Priekšsēdētāji
   1.      Jill MURRAY (Austrālija)
   2.      Janice BELLACE (Amerikas Savienotās Valstis)
   3.      Ross WILSON (Jaunzēlande)
   4.      Arthur APPLETON (Amerikas Savienotās Valstis)
   5.      Nathalie BERNASCONI (Šveice)
LV                                          5                           LV